Nafarroako Parlamentuko Mahaiak, 2018ko otsailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Sodenak Davalor Salud-ekin hitzartutako diru-ekarpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion.

Berriki iragarri da “Europa iparraldeko ibertitzaile” berri bat sartu dela Davalor Saluden proiektuan; proiektu horrek, izan ere, Sodena enpresa publikoaren laguntza jaso izan du.

Inbertitzaile berri hori sartzeak esan nahi ote du Sodenak Davalor Saludekin hitzartutako diru-ekarperak geratu eginen direla?

Iruñean, 2018ko urtarrilaren 31n

Foru parlamentaria: Guzmán Garmendia Pérez